王炎
觅李尉白犬
长安少年好狗马，日日遨游五陵下。
八尺腾骧行地龙，突过无前追疾风。
一箭穿空两鵰堕，尚挟白羽腰骍弓。
回鞭更踏南山路，射杀山中白额虎。
却解重五四尺獒，快逐丰狐搜狡免。
错罢归来唤歌舞，酾酒割鲜供笑语。
穷巷书生那有此，毛颍陶泓守环堵。
老来无力跨蹇驴，少日青鞋只徒步。
何况平生非猎师，何须有犬如韩卢。
青毡旧物犹在室，吹灯未灭忧穿窬。
似闻黄耳云来孙，丰颅拳尾雪不如。
从公觅取扞门户，主人高枕偷儿避。